Sahara

**Sahara** (, **' – „velika pustinja”) najveća je [[pustinja|vruća pustinja]] i treća najveća pustinja na svetu posle [[Antarktik]]a i [[Arktik]]a. Obuhvata površinu od 9.200.000&nbsp;km<sup>2</sup> i može se porediti sa površinom cele [[Kina|Kine]] ili [[Sjedinjene Američke Države|Amerike]].

Sahara obuhvata većinu [[Severna Afrika|severne Afrike]], izuzev plodne [[Regija|regije]] na obali [[Sredozemno more|Sredozemnog mora]], [[Atlas (planine)|Atlaskih planina]] [[Magreb]]a i doline [[Nil]]a u [[Egipat|Egiptu]] i [[Sudan]]u. Ona se proteže od [[Crveno more|Crvenog mora]] na istoku i [[Sredozemlje|Mediterana]] na severu do [[Atlantski okean|Atlantskog okeana]] na zapadu, gde se pejzaž postepeno menja iz pustinje na priobalne ravnice. Na jugu je ograničena [[Sahel]]om, pojasom polupustinjske tropske [[Savana|savane]] oko doline reke [[Niger (reka)|Niger]] i [[Sudan (regija)|regije Sudan]] u podsaharskoj Africi.

Sahara se može podeliti na nekoliko regija, uključujući: [[Zapadna Sahara|zapadnu Saharu]], centralne [[Ahagar|ahagarske planine]], planine Tibesti, airske planine, pustinju [[Tenere]] i [[Libijska pustinja|Libijsku pustinju]].

Naziv „sahara” je nastala od [[dijalekt]]ične [[Arapski jezik|arapske]] reči za pustinju – **' ().

## Geografija

Sahara pokriva velike delove Alžira, Čada, Egipta, Libije, Maloga, Mauritanije, Nigera, Zapadne Sahare, Sudana i Tunisa. Ona pokriva 9.000.000&nbsp;2, odnosno 31% cele Afrike. Ako bi bile obuhvaćene sve površine sa godišnjim padavinama manjim od 250&nbsp;mm, Sahara bi obuhvatala 11.000.000&nbsp;2. To je jedna od tri izrazite fiziografske pokrajine Afričke masivne fiziografske podele.

Sahara je uglavnom kamenita pustinja (hamada, kamena visoravan), peskovite pustinje (peščana mora – velike površine pokrivene pečanim dinama) formiraju samo manji deo, ali mnoge od peščanih dina su više od 180&nbsp;. Vetar ili retke kiše oblikuju pustinjske karakteristike: peščane dine, polja dina, peščana mora, kamene visoravni, ravnice šljunka (*reg*), suve doline (*wadi*), suva jezera (*oued*) i slane površine (*shatt* ili *chott*). Neuobičajene oblike zemljišta uključuju strukturu Ričata u Mauritaniji.

### Planine
Na severozapadu Afrike, u Alžiru i Maroku, uzdižu se planine Atlas, koje predstavljaju barijeru između mediteranske i aridne klime. Najviši vrh je Tubkal – 4.165 metara. U unutrašnjosti Sahare uzdižu se dve *ostrvske* planine, Ahagar u Alžiru (najviši vrh Tahat – 3.005 metara) i Tibesti u Čadu (Emi Kusi – 3.415 metara). Obe planine su vulkanskog porekla.

### Reljef
Sahara je najveća pustinja na svetu, sa površinom od oko 9 miliona km². Oko 1,2 miliona km² je peskovita, dok je ostatak kamenit i šljunkovit. U Africi se peskovite pustinje nazivaju ergovi, kamenite su hamade, a šljunkovite, kojih ima u plitkim depresijama u Libiji, poznate su pod imenom – seriri.

#### Erozivni oblici
U alžirskom delu Sahare u hamadama se javljaju stenoviti ostenjaci, formirani delovanjem peska nošenog vetrom. Ovi oblici se u Alžiru nazivaju – „gur“. Brojne su i suve rečne doline – uadi, ostaci nekadašnjih reka, kojima samo nakon iznenadnih pljuskova poteče voda. U delovima pustinje gde je vetar pojačanog intenziteta, a podloga slabije vezana javljaju se „izduvne (deflacione) kotline“. Jedna od najvećih na svetu nalazi se jugoistočno od planine Tibesti i zahvata površinu od oko 90.000&nbsp;km².

#### Akumulativni oblici
Na mestima gde je izdanska voda u blizini površine dolazi do formiranja slanih jezera u depresijama. Ona su brojna i nestalna, ima ih oko 1.000 širom Alžira i Tunisa. Nazivaju se šotovi, a najpoznatiji takvi su Šot DŽerid i Šot-eš-Šergi. Najkarakterističniji oblici su, svakako, dine koje dostižu značajne dimenzije (do 180 metara) i barhani (srpaste dine), kojih najviše ima u Libijskoj pustinji. Dostižu visine oko 30-40 metara. Poseban oblik dine – sif, karakterističan je za Saharu, nastaje delovanjem vetra promenljivog pravca i brzine kretanja.

### Klimatske osobnosti
Klima Sahare nije oduvek bila aridna. U prošlosti se na osnovu pronađenih fosila zaključuje da je ovde vladala izuzetno vlažna klima i vegetacija je bila bujna. Krajem poslednjeg ledenog doba, pre oko 8.000 godina, u pustinji su kiše bile česte, danas je ona jedno od najsušnijih predela na svetu.
Prosečne padavine u Sahari su manje od 20&nbsp;mm godišnje. Dnevno kolebanje temperature vazduha iznosi oko 35&nbsp;°C, dok su sezonska kolebanja čak 56,5&nbsp;°C. Temperatura peska u pustinji dostiže 81&nbsp;°C. Najviša temperatura na Zemlji izmerena je u oazi Azizi, u Libijskoj pustinji i iznosila je 57,8&nbsp;°C.

U Sahari duvaju snažni vetrovi koji formiraju peščane oluje. Karakteristični lokalni vetrovi su gibli, samum i sarat u Alžiru i Tunisu, hamsin u Egiptu i šerguj u Maroku.

U Sahari je pao sneg januara 2012. godine, prvi posle 1978. godine.

### Hidrografija
Najveća i jedina prava reka u Sahari je Nil. Protiče kroz Sudan i Egipat i uliva se u Sredozemno more, praveći veliku deltu. Podzemne izdan i formiraju oaze, koje su okružene bujnim rastinjem. Takve su Baharija, Dakla i Siva u Egiptu, zatim Kufra u Libiji, Tidikept i Gurara u Alžiru. Brojna su i povremena slana jezera – šotovi, kojih ima najviše u Alžiru i Tunisu. Najpoznatiji su Šot DŽerid, Šot-eš-Šergi i Šot el Hodna. U koritima nekadašnjih reka – uadima mestimično se nakon iznenadnih pljuskova javljaju povremeni tokovi.

### Flora i fauna
U priobalnim područjima Sahare, na obalama Mediterana i Atlantika, javlja se žbunoliko rastinje, garig i makija. U njegovom zaleđu su oblasti prekrivene sukulentnim biljkama i lišajevima. U podgorinama planina Ahagar i Tibesti javljaju se palme i srodne vrste, dok se u povremeno vlažnim i slanim područjima oko šotova formiraju halofitne biljke. U samom središtu pustinje nema nikakve vegetacije usled vrlo nepovoljnih uslova za razvoj života.

Uprkos negostoljubivosti prostora, Sahara je dom za brojne životinjske vrste prilagođene pustinjskom načinu života. Brojne su jednogrbe kamile, zatim koze i škorpioni. U Sahari žive tri vrste pustinjskih lisica i mali sisari, nalik glodarima, poznati kao damani. Kamenite prostore nastanjuje nekoliko vrsta otrovnih zmija. Karakteristične su i adaks antilope, zatim afrički divlji psi i gepardi. Ovde žive i gazele, a nekada veoma brojna vrsta – nojevi, danas se retko viđa u Sahari.

## Društvene odlike
### Historija
Najstarijim narodima u Sahari smatraju se Berberi i Tuarezi, koji ove prostore naseljavaju od njenog postanka. Pre 9.000-6.000 godina ppre nove ere u slivu reke Nil razvila se civilizacija starih Egipćana i Nubijaca, a oko 1200. p. n. e. i Feničana. Pred početak nove ere Saharom su zavladali Grci, Rimljani i Kartaginjani. U VII veku u ove prostore prodire islam. Do XIX veka većinu prostora današnjeg Egipta, Libije i Sudana držalo je Osmansko carstvo, kada otpočinje evropska kolonizacija. Francuzi su zauzeli Alžir, Tunis, Maroko, Niger, Mali i Čad. Španci su osvojili Zapadnu Saharu, a Italijani Libiju. Velika Britanija uspostavila je svoju vlast na prostoru Egipta i Sudana. Prvi se za nezavisnost izborio Egipat, 1922. godine, a ostale zemlje Sahare u periodu 1951–1975. godine.

### Stanovništvo
Zbog loših klimatskih uslova u Sahari nema velikih naselja. Sve ukupno u pustinji živi oko dva miliona ljudi, pretežno po oazama ili u njihovoj blizini. Najviše je Berbera, Tuarega, Kopta i Beduina. Najveći gradovi svih država saharske podoblasti su raposređeni po obalama Sredozemlja i Atlantika.

## Slike

Slika:EPSN0701 Saharski put.JPG|Saharski krajolik (Tunis)
Slika:EPSN0708 Zalazak u Sahari sa kamilama.JPG|Zalazak Sunca u Sahari (Tunis)


## Povezano
* Alžir
* Maroko
* Tunis
* Egipat
* Libija

## Reference

## Literatura

* 
*  Republished with a new preface Columbia University Press, 1990.
* 
* 
* 
* 
* 
* 

## Vanjske veze

* Slike Sahare sa stranice Alžirske misije UN-a 
* Preko 3.000 fotografija Sahare
* Flora i fauna Sahare